

Základná škola s materskou školou, Mikušovce 16

Číslo smernice: 3 / 2014

Názov smernice: ORGANIZOVANIE PLAVECKÉHO VÝCVIKU

Účinnosť smernice: od 26.marca 2014

Spracovala: Ing. Viera Jakúbková

Počet listov: 3

Počet príloh: 2

Schválil:

Ing. Viera Jakúbková

riaditeľ školy

Riaditeľka Základnej školy s materskou školou , Mikušovce 16

v zmysle ustanovení Pracovného poriadku a Školského poriadku

s účinnosťou od 27. marca 2014

**v y d á v a**

**Smernicu č. 3/ 2014 o organizovaní plaveckého výcviku žiakov**

**Čl. 1**

**Úvodné ustanovenie**

a) Tento vnútorný predpis je vydaný v súlade so Smernicou č. 6/2009-R vydanou MŠ SR o organizovaní plaveckého výcviku žiakov základných škôl, v ktorej sa hovorí o vytváraní podmienok pre osvojenie si základného plaveckého výcviku a zdokonaľovacieho plaveckého výcviku. Tie sa môžu organizovať formou dennej dochádzky alebo formou výchovno – výcvikového zájazdu v dĺžke piatich pracovných dní.

**Čl. 2**

**Organizácia plaveckého výcviku**

a) Základný plavecký výcvik organizuje naša škola spravidla pre žiakov 1.- 2. ročníka základnej školy v mieste sídla plavárne (Púchov) formou sústredenej výchovno – vzdelávacej činnosti päťkrát do týždňa v celkovom rozsahu 20 vyučovacích hodín. Počas jedného dňa sa môže výcvik uskutočňovať najviac v dvoch po sebe idúcich vyučovacích hodinách.

b) Podľa záujmu žiakov 3. alebo 4. ročníka škola organizuje zdokonaľovací plavecký výcvik v rozsahu piatich pracovných dní alebo 20 vyučovacích hodín.

c) Základný plavecký výcvik a zdokonaľovací plavecký výcvik (ďalej len „plavecký výcvik“) sa spravidla organizujeme v októbri alebo v marci až apríli.

d) Pred absolvovaním plaveckého výcviku zodpovedný zamestnanec napíše záznam o organizácii výcviku a poučení o bezpečnosti a ochrane zdravia. Každý žiak zároveň predloží potvrdenie lekára všeobecnej zdravotnej starostlivosti pre deti a dorast o zdravotnej spôsobilosti žiaka absolvovať plavecký výcvik, písomné vyhlásenie zákonného zástupcu žiaka a informovaný súhlas zákonného zástupcu žiaka

e) Žiaci, ktorým lekár všeobecnej zdravotnej starostlivosti pre deti a dorast neodporučí účasť na plaveckom výcviku alebo zákonný zástupca nedá písomné vyhlásenie alebo informovaný súhlas, sa na plaveckom výcviku nezúčastňujú. Títo žiaci sa zúčastňujú riadneho vyučovania v škole.

**Čl. 3**

**Plánovanie a riadenie plaveckého výcviku**

a) Vedúci/a plaveckého výcviku vypracúva harmonogram výcviku podľa podmienok školy, ktorý je súčasťou plánu práce školy.

b) Riaditeľka školy pri uskutočňovaní plaveckého výcviku vždy poverí zodpovedného zamestnanca, ktorý ho organizačne zabezpečuje. Tento zamestnanec:

• najneskôr 30 dní pred uskutočnením plaveckého výcviku informuje o jeho konaní príslušný regionálny úrad verejného zdravotníctva podľa miesta jeho organizovania

• vypracuje a zabezpečuje výchovný a výcvikový plán plaveckého výcviku,

• riadi činnosť všetkých účastníkov a dbá o dodržiavanie denného režimu,

• vedie aj výcvik jednej skupiny žiakov, ak počet žiakov plaveckého výcviku nie je vyšší ako 40,

• vypracúva záznam o organizácii a poučení o bezpečnosti a ochrane zdravia.

c) Pedagogický zamestnanec, ktorý je poverený vedením skupiny žiakov je zodpovedný za splnenie výchovného a výcvikového plánu, za zdravie a bezpečnosť žiakov. Riadi sa pokynmi povereného zodpovedného zamestnanca školy.

d) Plavecký výcvik sa uskutočňuje vo vyhradenom priestore krytého bazéna s ohrievanou vodou.

e) Základný plavecký výcvik sa uskutočňuje vo vode do výšky hladiny 1,20 m.

f) Zdokonaľovací plavecký výcvik možno uskutočňovať aj vo vode s vyššou hladinou v súlade s článkom 2 ods. 6 a 7 a za dodržiavania príslušných bezpečnostných predpisov.

g) Počet žiakov v jednej skupine je najviac 10.

h) Na kurz si škola zabezpečí vyhradené autobusy, alebo oddelenia v železničných vozňoch, ktoré musia byť viditeľne označené.

**Čl. 4**

**Úhrada nákladov**

a) Náklady spojené s organizovaním plaveckého výcviku hradí žiakovi jeho zákonný zástupca.

b) Škola môže žiakovi prispieť na úhradu nákladov z vlastných finančných prostriedkov, prostriedkov združenia rodičov, sponzorov a z iných zdrojov.

c) Účastníci plaveckého výcviku musia byť poistení proti úrazom.

d) Pri poskytovaní náhrad pedagogickým zamestnancom školy, ktorí zabezpečujú plavecký výcvik sa postupuje podľa osobitného predpisu.

**Čl. 5**

**Účinnosť**

Smernica o organizovaní plaveckého výcviku žiakov nadobúda účinnosť 26.marca 2014.

Smernica bola prerokovaná na zasadaní Pracovnej porady 3. marca 2014.

V Mikušovciach, dňa ...............................

Vypracovala: Ing. Mária Mončeková, ZRŠ

Schválil: Ing. Viera Jakúbková – riaditeľka školy

.........................................................................

Ing. Viera Jakúbková, riaditeľka školy

***Príloha A***

**Plán plaveckého výcviku**

**Časový harmonogram:** 1.skupina: 8,00 - 10,00

2.skupina: 10,00- 12,00

**Pondelok:**

bezpečnosť a správanie sa v krytej plavárni počas plaveckého výcviku

rozcvičenie na suchu

dýchanie, pohyby vo vode, základy plávania (kraul, prsia)

dýchanie, technika nôh

práca dolných končatín

voľné plávanie, hry vo vode

**Utorok:**

odraz, splývanie

kopanie - znakové a kraulové nohy

zábery horných končatín  
zosúladenie nôh a rúk

voľné plávanie, hry vo vode

**Streda:**

voľné plávanie

zdokonaľovanie techniky plávania, splývanie

technické cvičenia pre všetky plavecké spôsoby

voľné plávanie

súťaže vo vode v družstvách

**Štvrtok:**

voľné plávanie

zdokonaľovanie technik)' plávania

technické cvičenia pre všetky plavecké spôsoby

skoky do vody

voľné plávanie

súťaže vo vode v družstvách

**Piatok:**

voľné plávanie

súťaže v plávaní na rýchlosť a vytrvalosť

zábavné hry vo vode

vyhodnotenie plaveckého výcviku

odovzdávanie mokrých vysvedčení

***Príloha B***

**PÍSOMNE VYHLÁSENIE ZÁKONNÉHO ZÁSTUPCU O ZDRAVOTNOM STAVE DIEŤAŤA**

*na základe Vyhlášky č. 526/2007 MZ SR o požiadavkách na zotavovacie podujatia §4 ods. 2*

*Vyhlasujem, že dieťa*  *bytom v číslo preukazu*

*poistenca* , *neprejavuje príznaky akútneho ochorenia a že regionálny úrad verejného zdravotníctva ani lekár*

*všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú v spoločnej domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napríklad hnačka, angína, vírusový zápal pečene, zápal mozgových blán, horúčkové ochorenie s vyrážkami). Súčasne potvrdzujem, že dieťa nemá vo vlasoch parazity. Zároveň prehlasujem, že moje dieťa má osvojené základné hygienické návyky (umývanie, obliekanie).*

*Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.* PÍSOMNÉ VYHLÁSENIE ZÁKONNÉHO ZÁSTUPCU O ZDRAVOTNOM STAVE DIEŤAŤA NESMIE BYŤ STARŠIE AKO 3 DNI. *Spoločne s preukazom poistenca ho predloží zákonný zástupca dieťaťa v deň nástupu na plavecký výcvik.*

*Dátum:*

*V  M i k u š o v c i a ch*

*Meno, priezvisko, adresa, podpis zákonného zástupcu*

..............................................................................................................................